ความหวังหมู่บ้าน! DELTA ดีดบวก 3% ลุ้นอุ้มดัชนีกลับแดนเขียว
ความหวังหมู่บ้าน! DELTA ดีดบวก 3% ราคาแตะ 632 บ. มีผลต่อดัชนี 2 จุด ลุ้นอุ้มดัชนีกลับแดนเขียว หลังปิดเช้าวันนี้ (14 ก.ย.) ดัชนีตลาดหุ้นไทยอยู่ที่ 1,649.95 จุด ลบ 11.14 จุด
ความหวังหมู่บ้าน! DELTA ดีดบวก 3% ราคาแตะ 632 บ. มีผลต่อดัชนี 2 จุด ลุ้นอุ้มดัชนีกลับแดนเขียว หลังปิดเช้าวันนี้ (14 ก.ย.) ดัชนีตลาดหุ้นไทยอยู่ที่ 1,649.95 จุด ลบ 11.14 จุด
14 ก.ย. 2565

ผู้สื่อข่าวรายงานว่า วันนี้ (14 ก.ย.65) ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 15:34 น. อยู่ที่ระดับ 630 บาท บวก 18 บาท หรือ 2.94% สูงสุดที่ระดับ 634 บาท ต่ำสุดที่ระดับ 580 บาท ด้วยมูลค่าการซื้อขาย 3.70 พันล้านบาท

ทั้งนี้ราคาหุ้น DELTA ปรับตัวขึ้นในแดนบวกในช่วงการซื้อขายช่วงบ่ายของวันนี้ ทำให้มีโอกาสดึงดัชนีให้พลิกกลับมาอยู่ในแดนบวก เนื่องจากหุ้น DELTA มีอิมแพคต่อดัชนี 2 จุด ซึ่งส่งผลให้ดัชนีที่ปรับตัวลดลงลดช่วงลบลงมา ดังนั้นหากราคาหุ้น DELTA ปรับตัวเพิ่มขึ้นต่อเนื่องจะมีโอกาสทำให้ดัชนีตลาดหุ้นไทยปรับตัวขึ้นมายืนในแดนบวก
ทั้งนี้ถ้าหาก DELTA ไม่ดีดกลับมาบวกดัชนีตลาดหุ้นไทยยังคงอยู่ในแดนลบจากปิดตลาดภาคเช้าที่ลบ 11 จุด เพราะยังมีแรงเทขายหุ้นขนาดใหญ่ อย่าง SCC, โรงไฟฟ้า, แบงก์ เป็นต้น เนื่องจากตลาดหุ้นยังเกิดการเทขายลดความเสี่ยงช่วงระหว่างรอผลประชุมเฟดในวันที่ 20-21 ก.ย.นี้ ที่คาดว่าเฟดจะอัดยาแรงขึ้นดอกเบี้ย 1% หลังเงินเฟ้อสหรัฐพุ่ง 8.3% สูงกว่าคาดการณ์ ซึ่งก่อนหน้านี้ตลาดคาดว่าเฟดจะขึ้นดอกเบี้ย 0.75% อย่างไรก็ดีล่าสุดดัชนีตลาดหุ้นไทยลดช่วงลบเหลือ 3 จุด
อนึ่งราคาหุ้น DELTA เปิดตลาดเช้านี้ที่ระดับ 590 บาท ลดลง 22 บาท หรือ 3.59% เทียบกับปิดตลาดวานนี้ที่ระดับ 612 บาท
ขณะที่ดัชนีตลาดหุ้นไทย ล่าสุด ณ เวลา 15:40 น. อยู่ที่ระดับ 1,657.73 จุด ลบ 3.36 จุด หรือ 0.20% ด้วยมูลค่าการซื้อขาย 53,775.64 ล้านบาท